**ПРЕДЛАГАЧ: ВЛАДАТА НА РЕПУБЛИКА СЕВЕРНА МАКЕДОНИЈА**

**ПРЕТСТАВНИЦИ:**

**ИЗЕТ МЕЏИТИ, МИНИСТЕР ЗА ЖИВОТНА СРЕДИНА И ПРОСТОРНО ПЛАНИРАЊЕ**

**АНЕ ЛAШКОСКА, ЗАМЕНИК НА МИНИСТЕРОТ ЗА ЖИВОТНА СРЕДИНА И ПРОСТОРНО ПЛАНИРАЊЕ**

**ПОВЕРЕНИЦИ:**

**БИЛЈАНА ТЕШЕВА ЃОРГИЕВСКА , РАКОВОДИТЕЛ НА СЕКТОР ЗА ПРАВНИ И ОПШТИ РАБОТИ**

**КУЗМАН КУНОВСКИ, РАКОВОДИТЕЛ НА ОДДЕЛЕНИЕ ЗА НОРМАТИВНО ПРАВНИ И АДМИНИСТРАТИВНО СТРУЧНИ РАБОТИ**

|  |  |
| --- | --- |
|  |  |
|  |  |

ПРЕДЛОГ НА ЗАКОН ЗА ИЗМЕНУВАЊЕ НА ЗАКОНОТ ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ

**Скопје, октомври 2024**

ВОВЕД

1. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Со Законот за управување со батерии и акумулатори и отпадни батерии и акумулатори (Службен весник на Република Северна Македонија“ бр. 176/21,) се уредуваат барањата за заштита на животната средина и здравјето на луѓето што треба да се исполнат при производство и пуштање на пазар на батерии и акумулатори, како и при постапување со отпадните батерии и акумулатори, кои се однесуваат на обврските на економските оператори и другите субјекти кои учествуваат во процесот на производство и пуштање на пазар на батерии и акумулатори, посебните барања за собирање, преработка и рециклирање, како и другите услови за постапување со отпадни батерии и акумулатори, известување за постигнување на целите за собирање, преработка и рециклирање на отпадните батерии и акумулатори и економските инструменти.

Со Законот за изменување и дополнување на Законот за организација и работа на органите на државната управа („Службен весник на Република Северна Македонија“ бр. 121/24), во член 30, Државните органи се должни во рок од шест месеци од денот на влегувањето во сила на овој закон да ги усогласат посебните закони со кои се уредуваат основањето, работите, надлежностите на органите на државната управа и другите општи акти од своја надлежност.

Имајќи ги во предвид надлежностите на Министерството за животна средина и просторно планирање утврдени со измените и дополнувањата од Законот за изменување и дополнување на Законот за организација и работа на органите на државната управа се наметна обврска за усогласување на надлежностите кои се предмет на Законот за управување со батерии и акумулатори и отпадни батерии и акумулатори, како и со надлежностите на Министерството за економија и труд.

II. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ ЗАКОН

Основни цели на Предлог на Закон за изменување на закон за управување со батерии и акумулатори и отпадни батерии и акумулатори е усогласување со Законот за изменување и дополнување на Законот за организација и работа на органите на државната управа.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Предлог на Закон за изменување на закон за управување со батерии и акумулатори и отпадни батерии и акумулатори нема да предизвика фискални импликации врз Буџетот на Република Северна Македонија.

IV. ПРОЦЕНА НА ФИНАНСИСКИ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИН НА НИВНО ОБЕЗБЕДУВАЊЕ КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Предлог на Закон за изменување на закон за управување со батерии и акумулатори и отпадни батерии и акумулатори нема да предизвика фискални импликации врз Буџетот на Република Северна Македонија и не повлекува материјални обврски за одделни субјект.

ПРЕДЛОГ НА ЗАКОН ЗА ИЗМЕНУВАЊЕ НА  ЗАКОНОТ ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ

Член 1

 Во Законот за управување со батерии и акумулатори и отпадни батерии и акумулатори (Службен весник на Република Северна Македонија“ бр. 176/21), во член 13 став (4) зборовите „ министерот кој раководи со органот на државната управа надлежен за вршење на работите од областа на економијата. “ се заменуваат со зборовите „ министерот кој раководи со органот на државната управа надлежен за работите од областа на еконимија и труд “.

Член 2

Во член 13 став (6) зборовите „ министерот кој раководи со органот на државната управа надлежен за вршење на работите од областа на економијата. “ се заменуваат со зборовите „ министерот кој раководи со органот на државната управа надлежен за работите од областа на еконимија и труд “.

Член 3

Во член 48 став (5) зборовите „ министерот кој раководи со органот на државната управа надлежен за вршење на работите од областа на економијата. “ се заменуваат со зборовите „ министерот кој раководи со органот на државната управа надлежен за работите од областа на еконимија и труд “.

Член 4

Овој закон влегува во сила со денот на објавувањето во Службен весник на Република Северна Македонија.

ОБРАЗЛОЖЕНИЕ

НА ПРЕДЛОГОТ НА ЗАКОН ЗА ИЗМЕНУВАЊЕ НА ЗАКОН ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ

Предлогот на Законот за управување со батерии и акумулатори и отпадни батерии и акумулатори е систематизиран во 4 члена.

Со член 1 се менува член 13 во став (4), се утврдува надлежност на Министерството за еконимија и труд.

Со член 2 се менува член 13 во став (6), се утврдува надлежност на Министерството за економија и труд.

Со член 3 се менува член 48 во став (5), се утврдува надлежност на Министерството за еконимија и труд.

Со член 4 се уредува влегувањето во сила на законот.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложените решенија во овој предлог закон, меѓусебно се поврзани и се надополнуваат.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложеното решение ќе се направи измена во делот на надлежните министерства и органи согласно позитивните законски прописи со цел усогласување со Законот за изменување и дополнување на Законот за организација и работа на органите на државната управа.